Nordmann pågrepet for trusler mot politiet i USA

Politiet i Portland i delstaten Maine har pågrepet og siktet

en 28-årig nordmann for å ha kommet med trusler om å drepe politi. Ifølge venner og bekjente i Norge har mannen Asberger syndrom.

Politi i San Diego bærer sørgebånd etter drap på politimenn i juli. Foto: Mike Blake / Reuters / NTB scanpix MIKE BLAKE / X00030

NTB

Thea Roll Rakeng

Lorns Bjerkan

4. aug. 2016 00:28 Sist oppdatert 4. august 2016

Flere personer sier at han har hatt diagnosen, som er

en form for autismespekterforstyrrelse, i flere år. De er sjokkert over

anklagene, og en av dem beskriver ham som «den mens fredelige personen jeg noensinne har kjent», ifølge avisen Portland Press Herald.

Nordmannen, som ifølge avisen er fra Bergen, skal

være svært opptatt av film og tegneserier, men han skal aldri tidligere

ha vist interesse for verken politikk eller vold.

– Han hadde ingen grunn til å gjøre noe slikt. Det

gir ingen mening. Jeg vil si at han definitivt ikke er ansvarlig for

dette, og han er en person som aldri kunne gjort noe sånt, sier en venn

som har kjent 28-åringen i sju-åtte år, til avisen.

Det var ukjent for operasjonsleder Jan Tore Heggholmen ved Vest politidistrikt at nordmannen som er pågrepet i USA er bergenser da Aftenposten spurte han om de har vært involvert på noen måte i forbindelse med pågripelsen av nordmannen i USA.

Kommunikasjonssjef i Utenriksdepartementet, Frode O. Andersen, bekrefter til Aftenposten at de er kjent med saken.

Sosiale medier

28-åringen skal ha kommet med truslene via epost og

Twitter, opplyser politiet. Han var ikke bevæpnet og satte seg ikke til

motverge da han ble pågrepet på et hotell i Portland onsdag ettermiddag lokal tid.

Ifølge politiet kom nordmannen til USA i slutten av

juli sammen med familiemedlemmer. Han skulle etter planen forlate landet torsdag. Familien skal ikke ha visst om truslene.

Mannen har ifølge nyhetsbyrået AP så langt ikke en forsvarer som kan kommentere saken.

Slettet konto

Ifølge Portland Press Herald har truslene gått ut på at

«det er på tide at mer politi dør», og epostavsenderen truet med å

«skyte og drepe» politibetjenter.

Politiet tok truslene alvorlig og sjekket en parkeringskjeller for eksplosiver og evakuerte et tinghus.

Mannen publiserte tre trusselmeldinger på Twitter,

alle med emneknaggen Black Lives Matter. Kontoen til mannen ble senere stengt av Twitter. Han sendte også epost med truslene til politiet, andre sikkerhetsmyndigheter og avisen Portland Press Herald.

«Vi gjør våre Sig Sauer MCX. 223-kaliber geværer

klare, og veldig snart vil mine partnere sette kursen mot Portland

Police Department på 109 Middle St.», heter det i eposten.

Her oppga han også romnummeret og hotellet han bodde på, og han oppfordret politiet til å komme og pågripe ham.

Våpenet som nevnes, er av samme type som ble brukt av

mannen som skjøt og drepte 49 personer på et utested for homofile i

Orlando i juni.

Økt spenning

Politisjef Michael Sauschuck sa under en pressekonferanse at nordmannen skal ha handlet alene, til tross for at han skrev at han

og «hans partnere» skulle kommer med skytevåpen.

Den norske ambassaden i Washington sier de vanligvis ikke kommenterer kriminelle hendelser hvor nordmenn er involvert.

Utenriksdepartementet var torsdag morgen ikke kjent med saken, og ønsket ikke å kommentere hendelsene overfor NTB.

Politiet tar slike trusler svært alvorlig etter at totalt åtte politibetjenter ble skutt og drept i Dallas og Baton Rouge i juli. Angriperne var i begge tilfeller svarte menn, og skyteepisodene kom etter politiets drap på svarte menn i Baton Rouge og Minnesota, som

førte til opptøyer flere steder i landet.

Flere amerikanske byer har faktisk strenge våpenlover:Myter, løgn og sannhet om våpen i USA

Vi videreutvikler våre artikler.

Hjelp oss å forbedre, gi din tilbakemelding. Gi tilbakemelding